Ljuljačka

Ispred moje kuće,

na starom hrastu,

visi ljuljačka

mala, slomljena.

U svom je krilu nekad

njihala nas,

a danas je

napuštena.

Samo nestašni vjetrić

pokatkad sjedne na nju

i ljulja se, ljulja

 lagano.

A lišće razdragano,

jesenjom rukom ubrano,

pjevucka oko nje

neprestano.

I sunce joj namigne ponekad

kroz guste grane hrastove.

Kad ju pogledam,

vidim djetinjstvo svoje.

 Tea Kekez, 6.b